LidanRubinov/Halacha-QA huggingface dataset:
שאלה: אכילת בכורות בפדיון הבן בערב פסח: במשפחתנו נערך פדיון הבן בערב פסח. עלתה שאלה לגבי בכורות שפוטרים את תעניתם ע"י השתתפות בסעודת מצווה זו - האם יוכלו לאכול לפני ביצוע הפדיון - משום שכך המנהג בפדיון הבן שהינו לאחר תחילת הסעודה ואולי הגדרת הסעודה כסעודת מצווה היא כבר מתחילת הסעודה (בניגוד לסתם בר בברית, כפי שמופיע בשאלה עליה נשאלת שאלה זו), או שיוכלו לאכול רק לאחר ביצוע הפדיון כי הוא המגדיר את הסעודה כסעודת מצווה? השאלה נשאלה בהמשך לשאלה "בר בתשעת הימים -ברית מילה"
תשובה: מנהג סעודת פדיון הבן להתחיל בסעודה, וא"כ זו סעודת מצוה גם לפני הפדיון.
שאלה: טבילת מספריים: לפעמים יש צורך להשתמש במספריים להכנת מאכלים שונים. האם יש צורך לייחד לכך מספריים מיוחדים ולטבול אותם או שניתן להשתמש במספריים רגילים?
תשובה: אם המספרים מיועדות לשימוש אחר, לא צריך. אם משתמשים באופן קבוע במספרים לשם כך, צריך לטבול, כי זה כמו כל כלי אחר.
שאלה: לעלות להר הבית ביום טוב ושבת: הרב. כידוע, בכניסה להר הבית נדרשים העולים בטהרה להציג תעודה מזהה, ועלייתם מתאפשרת רק לאחר שהשוטר רושם אותם במסוף. האם מותר לעלות באופן זה ביום טוב (ובאופן תאורטי גם בשבת, לו היה ההר פתוח למבקרים ביום זה) או שהצגת התעודה המביאה לרישום אסורה וממילא יש להימנע מלעלות בשבתות וימים טובים?
תשובה: אם השוטר יהודי אסור, כי אסור להכשיל אותו. בשוטר גוי מותר, כיוון שהעולה לא מבקש ממנו לכתוב אלא הוא כותב על דעת עצמו. אם יש שוטר גוי ושוטר יהודי, מותר לבקש מהיהודי שלא יכתוב וכך הגוי יכתוב.
שאלה: מקור לשיריים: מפורש בירושלמי מו"ק ד ט. ובירושלמי סנהדרין ר"י היה אוכל פירורים ממה שנשאר מסעודת העוסקים בעיבור השנה והיה אומר היא חלקי עמהם. כט"ס השאלה נשאלה בהמשך לשאלה "אכילת שיריים של צדיק"
שאלה: במה חטאנו שה  לא הצילנו מהגירוש בגוש קטיף?: הרי היהודים שהיו גרים שם היו העידית שבעידית, צדיקים ומיישבים את הארץ ומוסרים נפשם על ארץ ישראל. ובמה חטאנו שכך נתן ה לרשעים לגרשנו משם? ולשרוף בתי כנסיות ולעקור מתינו מקבריהם? ולשבוע לב הצדיקים וילדיהם? וגם עכשיו (אמנם הרבה יותר בקטן) - למה הוא נותן לרשעים לגרש יהודים מבתיהם בבית אל? ומי יודע מה עוד הם זוממים? ובמה אנחנו צריכים להתחזק ולשוב בתשובה כדי שה לא יענישנו עוד? השאלה נשאלה בהמשך לשאלה "אמונה"
תשובה: אם יש גנב או רוצח, כיון שהקב"ה נתן בחירה חופשית לאדם הוא יכול לפגוע והשאלה היא לא על הקב"ה אלא על חברה שלימה שרואה מעשי עוול ושותקת. אמנם יש לדעת כי כאשר הרשעים גודשים את הסאה הם נענשים וחולפים מן העולם. כל מלכויות הרשע בעולם נענשו ובטלו, יון ורומי, גרמניה הנאצית ורוסיה הקומוניסטית, וכן גם הרשעים האחרים. רק צדיקים גדולים כמו האבות זוכים להגנה צמודה כל הזמן אבל רוב האנשים שהם בינונים סובלים זמנית מהרשעים וסוף דבר שהרישעה כולה כעשן תכלה. ובע"ה עם קצת אמונה וסבלנות נזכה לראות כיצד יפיר ד' את כל עצות הרשע ויאמר די לצרות בניו האהובים.
שאלה: המשך שאלה הר המור ומרכז: לפי השמועות שאני מכיר ולפי איך שהבנתי את תשובות הרב, יש כאן בילבול גדול אצל ציבור השומעים ומאידך דבר ברור וחריף אצל התלמידים הבוגרים, היינו הת ח הגדולים שלנו היום תלמידי הרצי ה, אם כן - ילמדנו רבינו, לכאורה זו ממש סוגיא קשה וחריפה שאם לא יגידו את הדברים על השולחן בצורה ברורה ונוקבת, הבלבול רק יגדל, כפי שראית אחרים צעירים הרבה יותר מהרב שאומרים הפוך מהרב בכמה נק השאלה נשאלה בהמשך לשאלה "ישיבת "מרכז הרב" והתפלגותה"
תשובה: איננו יכולים להיות אחראים על דעות האנשים הטועים, אבל אם תבדוק תראה שרוב רובם של תלמידי הרצי"ה זצ"ל תומכים בדרכה של מרכז הרב ולא של הר המור. אמנם אני ממליץ לא להתעסק בזה יותר מידי כדי לא ללבות מחלוקת. סוף סוף רובם של התלמידים שם הם אוהבי אמת ורוצים להיות נאמנים לדרך הרצי"ה, ועל כן יפה שתיקה לחכמים ובע"ה מי שנתן לנו תורת אמת הוא יפתח את עיני המנהיגים וישוב השלו' לשכון במחנה ישראל.
שאלה: ברכת בורא עשבי בשמים על נענע לא מעושר: בביתו של מתפלל בקרבת בית הכנסת גדל נענע. קבלתי את אישורו לקטוף נענע לצורך ברכת עשבי בשמים.(כמעט כל בוקר) האם יש צורך לעשר את הנענע לפני הברכה?
תשובה: וברכת ד' אם הנענע לא נאכלת אין צורך להפריש מהם תרומות ומעשרות. לגבי תבלין יש מחלוקת האם חייבים להפריש מהם או לא, אבל כל זה בתבלין הנאכל אבל העומד לריח אין בו חיוב. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: במה להשקיע- עולם הזה ועולם הבא: יש לי שאלה שבשבילי היא מאד קיומית. אני מבקש מאד להתייחס אליה ברצינות ובהתאם. אנו יודעים שהקב"ה שרוצה להטיב, מטיב באמת רק בעולם הבא. אם כן למה שיהיה לבן אדם רצון להשאר בעולם הזה? זאת במיוחד כאשר יש בעולם דברים קשים שקשה להתמודד אתם. עובדה זו יכולה לגרום לבן אדם ממש למאיסה בעולם הזה. איך מתמודדים עם זה? מראש על ההתייחסות, מקווה שהיא תהיה רצינית
תשובה: בירושלמי היו מברכים אחד את השני "עולמך תראה בחייך". המשמעות של הברכה, שאם כל זה שעולם התענוג הוא העולם הבא יש דרך להפוך גם את העולם הזה לעולם שהוא מעין עולם הבא, האור של עולם הבא האור של הטרקלין יכול להקרין אור גם לעולם הזה. מעבר לכך, זמן היותנו בעולם הזה הוא זמן שאנו לא מתענגים בו אולם אנו זוכים לעבוד ולשנות את עצמנו. זמן העבודה הוא יביא את הפירות המתוקים בהמשך. ככל שאנו נעבוד יותר כך העולם הבא שלנו יהיה גדול יותר. אנו אוהבים את העולם הזה שהרי בלעדיו אין לנו עולם הבא. ככל שהעולם הזה מתמשך יותר כך אנו זוכים בעוד אור בעולם הבא.
שאלה: גרמא בשבת בהדלקת אור חשמל: ישנן, ארבע שיטות בהגדרת גרמא : 1. שהמלאכה תיעשה על ידי גורם נוסף מלבד האדם שעושה את הפעולה (רש י). 2. כל שהמלאכה לא תעשה על ידי האדם באופן ישיר, אלא באופן עקיף (תוס א ). 3. שהתוצאה תתאחר ולא תופיע תיכף לעשיית המעשה (תוס ב ). 4. שהתוצאה לא תתרחש בוודאות, ויתכן שלא תקרה (ראב ד ורמב ן בדעת הרי ף). האם ניתן להתיר מצב שבו התאורה בשבת בדירה מכוונת ע"י שעון שבת אבל יש צורך שבהדלקה המאוחרת חדר מסויים ידלק ע"י הרמת סיבוב המתג של המאור? לדוגמה: המאור בבית אמור להידלק בשעה 18 בערב, ואני מסובב את המתג בקיר של חדר מסויים בשעה 15 בצהריים כך שעוד 3 שעות אותו חדר ידלק עם שאר החדרים? בברכות התורה והארץ,
תשובה: יש מחלוקת בדבר, ישנם פוסקים כמו שמירת שבת ואחרים המתירים, והרב אליהו זצ"ל דעתו היתה לאסור, ואני הקטן נראים לי דבריו.
שאלה: צדקה - ר  מאיר בעל הנס זיע"א: בהדלקת נרות של ערב שבת אני אומרת את הנוסח של ".הריני מנדבת צדקה לעילוי נשמתו של ר מאיר בעל הנס כדי." ונותת בלי נדר צדקה וכן בבקשות שונות כלליות ו או אם אובד משהו אני נותת כסף בלי נדר אם אמצא ואומרת "אלהא דמאיר ענני". חשוב לי לציין שבכל הפעמים אינני מייעדת את הכסף לציון ר מאיר בעל הנס בטבריה או לכולל שם תחזוק המקום וכד אלא מבחינתי אני שמה צדקה כללית (שאוכל לתת לאן שארצה כולל לענים וכד ), אך כביכול נעזרת בצדיק שזכותו תגן עלינו. א. האם בכל הפעמים שנתתי והזכרתי את שמו של הצדיק אני צריכה לתת את הכסף לכולל בטבריה או למי שמתחזק את המקום שם? ב. אם כן, אינני יודעת מה הסכום כי שמתי כסף בקופת צדקה שהיה מיועד לצדקה כללית. אז מה עושים? כמה צריך לתת? ג. בעלי פחות מתלהב מלתת לשם את הכסף מכיוון שהוא אומר שזהו מקום שיחסית מתוחזק היטב כי הוא מוכר וידוע וגם מלא נשים אומרות את הנוסח בערב שבת ומיעדות את הכסף לשם, אז אם באמת כולן נותנות אז "המקום הזה פחות זקוק לנו" ועדיף לתת למקומות שיש בהם יותר צורך. האם להקשיב לו? ד. אם כן, מה לגבי הנוסח שאני אומרת בהדלקת נרות? מבחינתי זהו נוסח שחשוב לי לומר כי אני מרגישה שהסגולה בו עוזרת וזכות הצדיק משפיעה על הקב"ה למלא משאלותינו בע"ה. מה לעשות? מראש,
תשובה: התפילה לבורא שירחם עלינו בזכות הצדיקים שוכני עפר אשר קיימו מצוות ולמדו תורה במסירות רבה היא ראויה. וכאשר את רוצה לתת צדקה בלי נדר, ראוי לתרום את הכספים ללימוד תורה או למשפחות נזקקות. וה' יצליח דרככם.
שאלה: החלפת בגד על ידי הבת של המוכרת: קניתי בגד בחנות שבעוד חודשיים נסגרת. לאחר שבוע ביקשתי מאימי להחליף אותו והמוכרת לא הסכימה כי היא לא רוצה עוד בגדים כאשר היא מנסה להפטר מהם. אני עברתי שם אחרי כמה ימים והיתה שם הבת של המוכרת, ושאלתי אותה אם אפשר להחליף. היא הסכימה, והחלפתי. אני חוששת שלאם יש יותר סמכות, וזה לא היה הוגן שלא אמרתי לבת שאמא שלה לא הסכימה להחליף. האם אני צודקת? (בדקתי את החוק והם צריכים להחליף רק תוך יומיים). השאלה נשאלה בהמשך לשאלה "גזל בהסכמה של המוכר"
תשובה: במידה והמוכרת סרבה להחליף את הבגד בתוך הימים שהחוק מחייב אותה להחליף, אין מניעה מלחזור ולבקש להחליף ללא לספר שהמוכרת סרבה, אמנם אם המוכרת סרבה לאחר הזמן שהחוק מחייב אותה להחליף, זה לא תקין לחזור ולבקש מהזבנית להחליף ללא לספר לה שהמוכרת סרבה, אמנם לאחר מעשה, ישנה אפשרות סבירה שהמוכרת מחלה על הדבר, ולכן יש לשלוח לה מכתב עם הסיפור ומספר טלפון או כתובת אליה יכולה לחזור, ובמידה והיא לא תחזור כנראה שיא מחלה על הדבר, כדאי לך לבדוק שוב במשך כמה זמן החוק מחייב להחליף, משך הזמן הוא יותר מיומיים. הרב מרדכי גרוס
שאלה: חתונה בבין המצרים לספרדים: ארוסתי ואני בני עדות המזרח. האם ישנה בעיה כלשהיא בחתונה בבין המצרים, או מנהג שלא להתחתן בבין המצרים לפני ר"ח אב? (לפי הספרדים) האם ישנה בעיה לאשכנזי להשתתף בחתונה,בריקודים או בסעודת מצווה? האם יש בעיה ללהקה שיש בה אשכנזים לנגן? שהרב מפנה לי מזמנו.
תשובה: אין איסור על חתונה מי"ז בתמוז ועד ר"ח מנ"א. אמנם כתב הבן איש חי שחלילה זה יכול לגרום לצרות בחיי הזוג, וכל מי שיש לו שכל בראשו יחשוש לכך ולא יביא בידיו לצרות. מותר להשתתף בסעודת מצוה בזמן זה אבל יש להימנע ככל האפשר מתזמורת וריקודים.
שאלה: הטכנולוגיה בשירות יצר הרע: האם העולם כפי שהוא היום, טלוויזיה, מכוניות, מחשב, פלאפונים וכו, בעקרון הטכנולוגיה שיש היום, האם היא נוצרה בעקבות יצר הרע?
תשובה: התקדמות העולם היא בחסד ד', שהוא עושה חדשות, בורא רפואות ועוד, וביד האדם נתונה הבחירה להשתמש בכל זה לטוב או חלילה לרע. בזכות המצאת המטוסים אפשר להעלות את נידחי ישראל במהירות גדולה לארץ, ובעזרת המצאת המחשב אפשר לפרסם דברי תורה ואמונה לרבבות. וכל השימוש הרע עתיד להתבטל כאשר ישתנו הלבבות לטובה בזכות התורה המאירה את המחשכים.
שאלה: תעודת כשרות חילונית: במספר מסעדות החלה להופיע "תעודת כשרות אזרחית" סמכות התעודה מתבססת על דיני חוזים האזרחיים, המסעדה חתומה על דיני כשרות ע"פ חוזה אזרחי וזה מה שמחייב אותם. כל הפרת כשרות כמוה כהפרת חוזה (עבירה שמגיע לבית המשפט) דבר זה גורם למסעדה להקפיד על הכשרות (כמו שהם מקפידים על ת מיסים) האם ניתן לסמוך על תעודה זו? (כמובן בתנאי שבעל הבית ידוע כאדם שומר חוק(.
תשובה: ב"ה שלו-ם וברכה יש לסמוך על רק תעודת כשרות של רבנות מקומית כחוק ונוסף לכך יש לברר פרטים עם המשגיח של המסעדה. הרב חגי בר גיורא
שאלה: שיטה לחתיכת ירקות בשבת: באיזו שיטה אפשר לחתוך ירקות פירות דק דק בשבת? השאלה נשאלה בהמשך לשאלה "חיתוך סלט ירקות דק-דק בשבת"
תשובה: לכתחילה יש לחתוך את הירקות סמוך לסעודה ובחתיכות גדולות קצת יותר מהרגיל.
שאלה: תפילת שחרית בשעת הדחק : בקיץ אני אעבוד בחקלאות באזור יריחו מכיוון שאי אפשר לעבוד במהלך היום בגלל החום הכבד, שעות העבודה הם בין 5-9 בבוקר מתי להתפלל שחרית אם בכל מצב לא יהיה מניין? או אם יש פתרונות אחרים, כגון להגיד שמע לפני וכו?
תשובה: הטוב ביותר להתפלל לפני העבודה!! בחודש תמוז זמן טלית ותפילין 4:40בסוף החודש 4:45. בחודש אב זמן טלית ותפילין 4:50, ובסוף החודש בשעה 5:00. אם אתה דחוק בזמן אפשר להניח תפילין בין ישתבח ליוצר אור. הזמנים המוזכרים לעיל מחושבים לפי העקרון ששעה לפני הזריחה זהו זמן טלית ותפילין שמותר להניחם ולהתחיל את התפילה.
שאלה: לקפוץ מעל פתיליות בשביל להתחתן: כבוד הרב ישנה סגולה מוכרת לרווקות לקפוץ מעל פתיליות של כל נרות חנוכה 7 פעמים. 2 חברות שלי עשו זאת וב"ה נושעו. אני אספתי את הפתיליות אך באותו הזמן יצאתי עם בחור שהוא תלמיד חכם שאמר לי שזה שטויות ואין לזה מקור ולכן זרקתי את הפתיליות לפח. לפני פחות מחודש במקרה משהי שמכירה אותי אמרה לי שיש לה פתיליות ברכב ושאני חייבת לעשות את זה כי זה בדוק. לקחתי את הפתיליות אך עדיין הסגולה הזאת נשמעת לי קצת מוזרה ושונה ולכן החלטתי להתייעץ עם הרב. האם יש לכך איזשהו קשר במקורות יהודים? האם זה מותר? אני יודעת שזאת שאלה מוזרה אבל אני חייבת להסיר ספק מליבי. כבוד הרב. לכל הישועות.
תשובה: המעשה נראה חסר היגיון ונראה כפרי דמיון ובוודאי שאין זו דרכה של תורה. דרך התורה היא לשמור מצוות ולהתפלל לד' ובוודאי שתיוושעי ותזכי לזיווג הגון.
שאלה: רופא או הרב - סכיזופרניה: הרב! בגיל 23 אבחנו אצלי מחלה שנקראת סכיזופרניה. חשוב לציין עברתי טראומה מסויימת לפני כן. הרפואה מכירה במחלה הזו בידיוק כמו בשאר המחלות. ידוע שיש רבנים שסובלים ממחלות וגם הם פונים לרופאים לקבלת טיפול בהתאם. אני רוצה להבין מה קודם למה הרב או הרופא? למי להקשיב? המחלה שלי נפשית ומתישה אותי יש לי ימים של דכאונות עליות ירידות במצבי רוח. קשה לי ליצור קשר עם הסביבה. אני מאוד מעוניין להקים בית בישראל אני בוטח בשם מאוד שומר שבת תפילין וכל מה שאני יכל. אבל אני לא יכל להתעלם מהמציאות שאני חי בא. אני מטופל אצל פסיכיאטר והוא רופא לכל דבר. אני מרגיש כמו סביבון אני קובע עיתים לתורה (אבל כלום לא נכנס לי לראש). אני מקנא שאלו שלומדים ומבינים. לי קשה. אני נמצא בשיעור אבל יש לי מחשבות שווא בלי הפסק. לפעמים אני מרגיש נוכחות של מישהו שנמצא איתי בחדר זה מפחיד. השם הוכיח אותי בגיל צעיר 22 והפנמתי את המסר וברוך השם עשיתי תשובה אמיתית!! שנה אחרי השם הביא לי את המחלת הנפש. הרב למה בא לי המחלה הזאת? זה מתבטא ברצונות שלי ובבטחון העצמי שלי. קשה לי להפתח לאנשים. מה התורה אומרת על הסכיזופרניה????? מה עשיתי רע? אני בעל תשובה כמו כולם. ובסך הכל המחלה באה אחרי שחזרתי בתשובה. אני אשם שלא התחתנתי? אני אשם שירד לי הבטחון עצמי? לפעמים שולחים לי שידוך ובאותו יום של השידוך אני ממש בדכאון וככה אני צריך ללכת לשידוך וזה מבאס. יש לי הזיות במח. מה הקדוש ברוך הוא יגיד לי??? אני אוהב אותו וזו המציאות אני חי עם מחלת נפש והרופא שהוא השליח שלו הגדיר אותי במחלה סכיזופרניה. אני יודע שגם שאול המלך סבל מדכאונות וברור שזה מנחם אותי קצת. אבל מצד שני קשה לי לתפקד כמו כולם:( אני מתכוון בארגון החשיבה ובמעשים שלי ובריכוז) מה אני עושה??????? הרב יש עצה? אני פשוט השלמתי עם המום הנפשי שלי ואני מתפלל כמה שאני יכל. איפה אני עומד? הפסיכיאטר אומר לי שאני פטור מכל המצוות שבתורה. (על סמך זה שאני בפיקודו חולה נפש מושלם) לא אחראי למעשי:( הרופא קודם לרב? אשמח לקבל מהרב תשובה.
תשובה: אתה בעל מודעות עצמית גבוה. לכל אדם יש שליחות בעולם. יש כאלו שהשליחות שלהם היא נעימה ויש כאלו שהשליחות שלהם קשה מאד ולא במקום נעים. אחד המרבה ואחד הממעיט ובלבד שיכוין ליבו לשמים. הצלחה קטנה שלך שווה הצלחה ענקית של מי שאינו חולה. הקב"ה מטיב איתנו לפי מידת המאמץ שלנו. אתה ושכמותך, אתם לפיד אש לפנינו. ממכם אנו לומדים שהחיים לא נמדדים לפי התוצאות אליהם אנו מגיעים אלא לפי המאמץ שלנו. המשימה שלך היא בראש וראשונה להיות נינוח ללא לחץ, עם שמחת חיים. בנוגע לאפשרות להקים בית אני מקווה שיהיה לך סייעתא דשמיא בנקודה זו.
שאלה: ברכה על מים במשך היום: 1. אם אני בבית בלימודים כל היום, ומשתדלת לשתות כוס מים כל שעה, מתי צריך לברך שהכל- בכל פעם? מתי מברכים נפשות? מה לגבי יום שלם שאני בבית? מה לגבי מעבר ממבנה למבנה כשאני בלימודים כל היום? מה לגבי הליכה במסלול יום שלם? 2. האם כשמתעוררים מוקדם מן הרצוי, יש חיוב לומר מיד מודה אני ולקום, או שמותר עוד למרוח את הזמן בשכיבה? 3. איך ניתן לברך אשר יצר לאחר המפיל? האם בכל התעוררות במהלך הלילה -עוד אסור לדבר?
תשובה: 1. כאשר מסיחים את הדעת וכאשר משנים מקום (עוברים מבית לבית) צריך לברך ברכה אחרונה, וכאשר שותים בזמן אחר או במקום אחר צריך לברך שנית. (קעח,א ב) ועכשיו נפרוט לפרטים: מעבר ממבנה למבנה בודאי צריך לברך. כאשר את במקום אחד והמים באותו מקום אפשר לכוון שלא לברך, אך כאשר את הולכת למקום אחר לשתות ואחרי שעה בודאי לברך ברכה אחרונה ובשתיה הבאה ברכה ראשונה. כאשר את הולכת יום שלם בוודאי בכל מקום צריך לברך ברכה ראשונה ואחרונה. 2. מודה אני אפשר שפוקחים את העיניים, אף שנמצאים עדין במיטה. 3. חייבים לברך אשר יצר כאשר נכנסים לשירותים לאחר ברכת המפיל לכל הדעות, מכיון שמודים לקב"ה על האפשרות שנתן בעולם לבני אדם לחדש כוחם. ואם אדם בירך ולא נרדם ברכתו אינה לבטלה, ולכן גם מותר לדבר את מה שצריך. לאחר שנרדם ומתעורר לשירותים צריך לברך אשר יצר, הרי כבר ישן ולכן מותר לדבר לכל הדעות.
שאלה: מה לעשות לאחר הגירושין: לכבוד הרב, בשעה טובה ומוצלחת התגרשתי לפני 5 חודשים. ולשאלותיי: א. האם רצוי להיפטר מהטבעות ומהתכשיטים שנקנו לי טרם נישואיי? האם מבחינה קבלית השארתם מהווה כמעין סגירת מזל? האם אוכל לעשות מהזהב תכשיט אחר כאוות רצוני? ב.לשם ההתעניינות, במה עוסקת מסכת גיטין? האם היא דנה בסוגיית הקפידות שנותרו בליבותיהם של המתגרשים? אם היהדות מגנה כל כך את סוגיית הגירושין מדוע היא הפנתה אותנו ללימוד מעמיק של המסכת הזו? וכיצד זה מתיישב עם בת הקול עליה מספרים לנו שיוצאת מהר חורב 40 יום לפני יצירת הולד ומכריזה בת פלוני לפלוני? ג. בנושא התפילה מאוד התערערתי. איני מאמינה שתפילה תזמן לי את בן זוגי (אם קיים כזה בכלל),היות ומגיל 10 בערך אני מתפללת לזיווג הגון, ירא שמיים ובעל מידות טובות. כיצד יש לגשת לתפילה כעת?
תשובה: אנו עם סגולה ולא עם סגולות. תעשי עם התכשיטים מה שאת רוצה. לימוד מס' גיטין לא מעלה ולא מוריד. תלמדי תורה במקום שאת מבינה ולבך חפץ. עלייך להתחזק בתפילה, רק תפילה כנה תעזור לך. בחרי פרקי תהילים המדברים אל לבך ואמרי אותם. התפללי לפרקים בכותל המערבי. ה' יעזור לך.
שאלה: מדוע הרבנות הראשית לא פועלת עבור הר הבית: אני, בתור דתי ציוני, כבר הרבה זמן שהנושא של הר הבית מעסיק אותי. אני מרגיש שהציבור שלנו ועם ישראל בכללותו כוסף לדבר חדש שיקרה שיעורר את הלבבות. אז אני לא מבין איך זה שגדולי הדור לא מנסים לפעול לשינוי המצב בהר הבית ובפרט להקרבת קרבן הפסח?! כמו שקראתי בשיעור הנפלא שפתח לפני עולמות חדשים שלא ידעתי. הרגש הלאומי רוצה לצאת אך אנו נשארים בד אמות של הלכה וויכוחים על גבולות בהר. מדוע הרבנות הראשית לא פועלת? אשמח לתשובה. מראש.
תשובה: ב"ה שלו-ם וברכה, ידוע שקיימות מחלוקות לגבי מיקום הגבולות המותרים לכניסה כיום, וגם בגבולות המוסכמות ע"י רוב הפוסקים קיים חשש שאם נתיר לשם אנשים יטעו ויכנסו לכל הר הבית. אף הרב צבי יהודה קוק זצ"ל לא היה בעד כניסה להר הבית. ולפעמים מצוה לא לאמר דבר שלא נשמע למרות שהוא נכון. הרב חגי בר גיורא
שאלה: לשלם ריבית עבור תשלומים: לכבוד הרב, לא הבנתי, עדיין בגלל שהוא משלם יותר מאוחר הוא משלם יותר כסף? הלכה למעשה השאלה נשאלה בהמשך לשאלה "ריבית בתשלומים"
תשובה: במכירה, הקונה מתחייב בכל הת בזמן הקנייה, ואם המוכר פורס את הת לתשלומים עם ריבית, זה אסור. בהשכרה, השוכר מתחייב כל חודש על מה שמקבל באותו חודש, לכן אם המשכיר מוכן לקחת פחות במקרה שהשוכר ישלם את הכל מראש, זה לא נחשב לריבית. אם בחתימה לחברת הביטוח מתחייבים לת שנתי, אבל אפשר לפרוס אותו לתשלומים עם ריבית, זה ריבית, וצריך לשלם בת אחד. אבל אם החיוב הוא חודשי, והם מוכנים לקבל פחות כסף אם תשלם ת אחד מראש, אז מותר.
שאלה: בית ורכב - מה נחשב לנכס: רצינו לדעת מדוע רכב זה לא נכס ובית זה כן נכס? זה חשוב למעשה. השאלה נשאלה בהמשך לשאלה "הלוואה לצורך לימודים"
תשובה: ערכו של בית עולה עם הזמן, של רכב יורד. בית מכניס שכר דירה ואם הקונה עצמו גר בו הוא חוסך לעצמו שכר דירה. רכב אינו מכניס דבר, אדרבה, אלא א"כ מדובר במשאית או מספר ירוק.
שאלה: האם לחשוש מאשה שביקשה ממני כסף וסירבתי?: הייתי השבוע באירוע "שבוע הספר" בתל אביב וכשעמדתי מול דוכן מסויים עברה שם אישה וביקשה כסף. נשים כאלה מסתובבות באירוע ומבקשות כסף. אינני בטוח אם היא השתמשה במילה "צדקה" אבל היא ביקשה עזרה כספית- לא התעכבתי לבדוק האם עבור עצמה או עבור ארגון מסויים- וגם אם ידוע עבור מי זה הרי שקשה לבדוק האם אכן מי שהכסף ילך אליו אכן זקוק לצדקה (אם הבנתי נכון תשובות שקראתי). אני לא נתתי לה כסף והיא הלכה - השאלה שלי היא האם היא יכולה לאחל לי דברים רעים? והאם יש לפחד מאיחולים כאלה ומה ניתן לעשות? כיצד אוכל לדעת למי באמת מגיעה הצדקה ומי סתם סוחט רגשית אנשים?
תשובה: אינך חייב לתת צדקה לכל מי שמבקש ואין לך לחשוש משום דבר. לכל אחד חשוב שכספי הצדקה שהוא נותן יינתנו לאנשים שבאמת צריכים. במקום שיש לך ספק יש באפשרותך לתת מעט, סכום סימלי. הרי קיום מצוות צדקה הוא כאשר נותנים פרוטה (כעשר אגורות).
שאלה: סיום סדר בגמרא לא לפי סדר המסכתות: לכבוד הרב! אני רוצה לעשות סיום סדר בגמרא אבל לא למדתי את הסדר על פי רצף המסכתות שקבעו חכמים: למדתי את המסכת האחרונה לפני שסיימתי את כל הסדר. מה עלי לעשות? האם אני רשאי לעשות סיום על כל הסדר ואם כן איך? -(איזו משנה לקרוא כשאני מסיים את הסדר?)
תשובה: יישר כוחך! על סיום סדר שלם בגמרא. סדר לימוד המסכתות אינו מעכב. ותעשה את הסיום של הסדר ותסיים את המשנה האחרונה של הסדר. חילך לאורייתא.
שאלה: סיום שנת אבל: אמי נפטרה בה בסיוון ונקברה בח בסיוון. האם שנת האבל מסתיימת לפי יום הפטירה או לפי יום הקבורה (לפי קהילות אשכנז)? האם אפשר להגיד קדיש בבית העלמין גם ללא מנין (שמעתי שאם יש בשטח בית העלמין עשרה גברים או יותר אז ניתן להגיד קדיש גם אם אין מניין מלא ליד הקבר)? מראש על התשובות.
תשובה: את האבלות מונים מיום הקבורה. את היארצייט יש לקבוע על פי יום המיתה, ואפילו בשנה הראשונה, כך שמנהגי השנה במקרה שלכם ימשיכו שלושה ימים לאחר היארצייט. יש נוהגים שבמקרה כזה גם את היארצייט קובעים על פי יום הפטירה. (משנה ברורה סימן תקסח, ס"ק מד). צריך שהעשרה יהיו ליד הקבר ואין לומר קדיש אם אין עשרה אף שבכל בית הקברות יש יותר מעשרה.
שאלה: ברכת המזון: הרב תודב שענית לי על השאלות. לא הבנתי את תשובתך לשאלה החמישית (ה ). צריך לברך ברכת המזון אם עברו 72 דקות או לא? השאלה נשאלה בהמשך לשאלה "אפשר לכלול כמה מאכלים ראשונה של אחת?"
תשובה: נכון! עד 72 דקות בוודאי צריך לברך ברכת המזון. אחרי זמן זה חייב לברך אם יש הרגשה עדין של שובע מהארוחה. הזמן אינו מוגדר והוא בהתאם להרגשה ולכן חשוב לא להגיע למצב שכזה
שאלה: קניות בשוק של גויים: אבי עובד בצפון ועד לאחרונה היה עורך קניות פירות וירקות בשוק תלפיות בחיפה. כעת הוא קונה בשוק של נצרת שמנוהל בידי ערבים ובו מוכרים, ככל הנראה, גם סחורות שלהם. הוא קונה שם כי זה זול ופתוח עד מאוחר. איני יודעת מה דין הפירות והירקות שמגישים לנו כשאנו באים להתארח. האם חלים עליהם דיני תרומות ומעשרות? מה אם נקטפו מעצים בשנה הראשונה או השניה? חשוב לי לדעת מה ההלכה בעניין ומקורות מדוייקים כי ללא ציטוטים אין לי דרך לשכנע שזה שגוי, אם זה שגוי. רוב תודות
תשובה: וברכת ד' א. גם אצל נכרי חלים דיני ערלה, ועל כן דבר שהוא גדל אצל גוי בשלש השנים הראשונות הוא אסור באכילה. בודאי שפירות של יהודי יש בהם ערלה, ואפילו אם גוי קנה אותם וסוחר בהם הפירות עצמם הם אסורים באיסור ערלה (אכילה והנאה). אלא שאם אין יודעים על מקור הפירות יש ללכת לפי רוב הפירות שבשוק. על כן לכתחילה אין לקנות פירות אצל נכרים מחשש ערלה. אבל כל זה רק בפירות שיש בהם ערלה במציאות, אבל פירות שאין בהם כמעט ערלה אין צורך לחוש (כגון: תמר, דובדבן, גודגדן, חבוש). יש פירות שיש לקנות רק עם פקוח (ענבים ללא חרצנים, נקטרינות ועוד). יש לציין שבשווקים ערביים יש יותר ערלה, מכיוון שכל פירות הערלה של החקלאים היהודים מנווטים אותם לשווקים ערביים שאין בהם פיקוח ערלה. על כן החששות שם גדולים יותר לעניין ערלה, אבל נראה שאין רוב, ולכן אפשר להקל כאשר כבר קנו אבל לכתחילה אין לקנות בשווקים אלו מחשש ערלה. ב. לעניין תרומות ומעשרות כאן הדין יותר קל מכיוון שתרו"מ אפשר תמיד לחזור ולהפריש. אמנם פירות שגדלו אצל גוי ונלקטו על ידי הגוי פטורים מתרו"מ אבל פירות שהגיעו ממשקים יהודיים אין לאכול ללא הפרשה, ועל כן יש להשתדל להפריש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דיני קדימה בעליית מפטיר: בבית הכנסת שלנו היה אחד שיש לו יארצייט בשבוע זה,ושבת בר מצווה לאדם אחר, לבר מצווה שהיה לפני חמש שנים, מי קודם?
תשובה: המתפלל שיש לו יארצייט קודם בעלייתו, עלייה זו מוזכרת בפוסקים (כה"ח רפד,ו. גשר החיים לב,ב) בשונה משבת בר מצווה שאינה מוזכרת כלל שחלק מחיובי העליות בכול שנה. אך אם היה חתן בר מצווה,חתן הבר מצווה קודם. (ביה"ל קלו,א. ערוה"ש קלו,ג. עולת ראיה ח"ב עמ' קלד. )עד כאן מדין קדימה. מדין ה עדיף שהיארצייט יעלה מפטיר וחתן הבר מצווה יכול לעלות עלייה אחרת (שלישי או שישי).
שאלה: פרוש   תרגום ךספר תהילים: הנני קורא פרקי תהילים אך ישנם משפטי שאינני מבין את פרושם, ברצוני לדעת היכן אוכל למצוא פרוש תרגום של פרקי תהילים לשפה יותר עכשווית?
תשובה: עיין בפירוש דעת מקרא. כמו כן, יש לקנות ספרי תהילים מבוארים עם פירושי מילים. בברכת התורה, WWW.Yeshiva.org.il
שאלה: נטיעה מחודשת של עץ בן 15 שנה: בגינת בית הורי גדל עץ זית מעל 15 שנה שהניב פירות. כשמכרנו את הדירה, לפני כשלוש שנים, העברתי את העץ. הוצאתי אותו עם עפר מסביב לשורש (לא גוש ממש כי האדמה שם, במישור החוף, חולית) ונטעתי אותו בגינה אחרת. לפני כשנה העץ התחיל ללבלב שוב ובעזרת ה יוציא פרי בסוף הקיץ הקרוב. האם יש לחדש את ספירת השנים לנטע רבעי מאז הנטיעה? השאלה נשאלה בהמשך לשאלה "מניין עורלה במשתלה של ערבי"
תשובה: וברכת ד' מכיוון שהעץ הועבר ואין אנו יודעים אם הגוש היה מספיק גדול, על כן נראה לי שיש להתחיל למנות שנות ערלה חדשות. יש לציין שכיוון וערלה בארץ ישראל היא מדאורייתא על כן מחמירים בספקות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אם קונים עץ ולא נוטעים אותו: קניתי עץ לימון ועליו לימונים. העץ נראה כבר גבוה (כמטר) וגזעו עבה, ואני מעריך שהוא בן יותר מ 4 שנים. אין לי גינה, ואני משאיר את העץ בעציץ שבו הגיע. האם אני צריך למנות שנות ערלה מחדש אחרי שהבאתי אותו הביתה? מה הדין אם אני מעביר אותו לעציץ גדול יותר (יחד עם האדמה שלו)? ב השאלה נשאלה בהמשך לשאלה "מניין עורלה במשתלה של ערבי"
תשובה: וברכת ד' אם העציץ נשאר באותו מעמד שהיה במשתלה, דהיינו העציץ במשתלה היה על האדמה וכעת הוא על האדמה, א"כ לא השתנה דבר במעמד העץ, אבל אם נוצר שינוי כגון: במשתלה עמד על בטון, על יריעות פלסטיק או בלוקים וכעת עומד על האדמה יש למנות שנות ערלה חדשות. כך שתמיד צריך לדעת כמה זמן ואיך עמד השתיל במשתלה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: איך לשכוח את הפגיעה?: חמתי חלתה בסרטן והבריאה, בזמן הטיפולים התנדבתי לקחתה לביה"ח, 6 פעמים כל חודש במשך חצי שנה. בפעם האחרונה שלקחתי אותה הסברתי לה שאני מחפשת חניה קרובה כי יש לה תו נכה (היא קיבלה זאת עקב מחלתה), היא אמרה לי: "מה את מאחלת לי שאני אהיה נכה", עניתי לה: "נראה לך, הרי אני באה איתך". אני בתוך תוכי נפגעתי מאוד, ראיתי אותה בזמנים קשים, עודדתי אותה, ביקרתי אותה, והיא הודתה לי מאוד, וכשהיא הבריאה היחס שלה השתנה. סיפרתי זאת לבעלי והוא אמר לה שזה לא יפה, היא אמרה לו שהיא רק צחקה. השאלה:" איך אוכל לשכוח את הפגיעה"? מקווה לתשובה במהירה ב
תשובה: תאמיני לה שהיא באמת רק צחקה. בכל אופן, הזמן ישכיח את הפגיעה ואחרי המעשים הטובים שיהיו ביניכם ישכחו כל המחסומים. לא לנתק מגע אלא להיפך לעשות גסטות ומעשים טובים אחת כלפי השניה והדברים יסתדרו.
שאלה: מצלמה יקרה שנשכחה באמצע השולחן: א.לפי הבן איש חי, האם מצלמה יקרה שנשכחה בשבת באמצע השולחן דינה כגרף של רעי?
תשובה: מצלמה יקרה דינה כמוקצה מחמת חסרון כיס והיא חמורה יותר מגרף של רעי, ועל כן אין לנגוע בה.
שאלה: ביטול כלי מהיכנו בכלי חד פעמי: האם אין ביטול כלי מהיכנו בכלי חד פעמי,כי הוא עומד לזריקה?
תשובה: האיסור לבטל כלי מהיכנו בשבת הוא כל זמן שע"י מעשיו של האדם, כלי שהיה מותר בטלטול בשבת, נאסר כעת בטלטול. לכן, כלי חד פעמי המיועד וראוי לשימוש וטלטול, אם מניחים בו דבר הגורם לו לאיסור טלטול, כגון: שמניחים בו מוקצה, יש בזה איסור ביטול כלי מהיכנו. בשורות טובות
שאלה: לשים סיר לילד ליד ספרי קודש: האם מעיקר הדין מותר לילד קטן מאוד לשבת על סיר ולעשות צרכיו ליד ספרי קודש?
תשובה: בצרכים גדולים יש חשש לאיסור תורה ולכן כדאי להרחיק את הילד או לכסות את הספרים.